| MGPjr 2012 |
| --- |
|  |
| **Dato:** | 1. september 2012 |
| **Sted:** | Oslo Spektrum |
| **Programledere:** | Margrethe Røed og Tooji |
| **Arrangør:** | Norsk rikskringkasting |
| **Deltakere:** | 10 |
| **Vinner:** | «To dråper vann» |
| **Artist:** | Marcus & Martinus |
| 

|  |  |  |
| --- | --- | --- |
| MGPjr 2011 | Fil:Logo for the Melodi Grand Prix Junior – MGPjr.png | MGPjr 2013 |

 |

**Melodi Grand Prix Junior 2012**, offisielt **MGPjr 2012**, var den ellevte utgaven av MGPjr, Norsk rikskringkastings sangkonkurranse for barn mellom 8 og 15 år. Konkurransen ble arrangert i Oslo Spektrum lørdag 1. september 2012, og ti sanger deltok. Vinnerne ble tvillingene Marcus & Martinus med «To dråper vann».

Sendingen
---------

NRK fikk inn 513 melodier i den åpne konkurransen, og en jury plukket ut ti av dem til finalen i Oslo Spektrum lørdag 1. september 2012. Margrethe Røed og Tooji var programledere. Blant deltakerne var det én gruppe, to søskenduoer og sju soloartister.

Først framførte de ti finalistene sangene sine, og tv-seerne stemte fire av dem til superfinalen. Der ble de fire superfinalist-sangene framført på nytt, før seerne stemte om igjen. Tidligere MGPjr-deltaker, LidoLido, underholdt i pausen før vinneren ble kåret. 

Vinneren ble kåret av seernes stemmer, og det var bare mulig å stemme via SMS eller via internettsiden til MGPjr. Bare vinneren ble offentliggjort, de andre låtene forble uplasserte. Vinnerne ble de ti år gamle tvillingbrødrene Marcus & Martinus fra Trofors. Tvillingbrødrene har siden hatt stor suksess som ungdomsartister, og de har gitt ut flere plater og singler både i Norge og Sverige.

Resultat
--------

**Første runde**

| Nr. | Tittel | Artist | Fullt navn | Status |
| --- | --- | --- | --- | --- |
| 1 | «Mas» | Mina | Mina Nystad | Ute |
| 2 | «På vent» | Berge | Berge Ohm | Superfinale |
| 3 | «Bare vær dæ sjøl» | Julie | Julie Stokke | Ute |
| 4 | «Hekta» | Sebastian | Sebastian Eikeland | Ute |
| 5 | «Drømmer» | Beat Track | Felix Øverli, Jon Erlend Nordby og Jenny Marie Haugland | Superfinale |
| 6 | «Gi aldri opp» | My brother & Me | Ariel Kristine Skjærvik og Kevin Endré Skjærvik | Ute |
| 7 | «La meg forstå» | Nina | Nina Ugland | Ute |
| 8 | «Skate» | Vicky | Ruth Victoria Rømyhr | Superfinale |
| 9 | «Du kan stole på meg» | Frida | Frida Augusta Gudim | Ute |
| 10 | «To dråper vann» | Marcus & Martinus | Marcus Gunnarsen og Martinus Gunnarsen | Superfinale |

**Superfinalen**

I superfinalen møttes de fire deltakerne som fikk mest stemmer av publikum i første runde. Bare førsteplassen ble offentliggjort. 

| Nr. | Tittel | Artist | Plass |
| --- | --- | --- | --- |
| 2 | «På vent» | Berge | – |
| 5 | «Drømmer» | Beat Track | – |
| 8 | «Skate» | Vicky | – |
| **10** | **«To dråper vann»** | **Marcus & Martinus** | **1** |

Hendelser
---------

**Vinnerne gjorde suksess**

Tvillingduoen Marcus & Martinus vant finalen, og vinnersangen «To dråper vann» tok seg til en åttendeplass på VG-lista. Seieren banet vei for en videre popkarriere for de to brødrene. Siden seieren har de hatt seks låter og to album inne på VG-lista. Størst singelsuksess hadde de med låten «Elektrisk» som nådde en tredjeplass på lista i 2016. Albumet *Hei* har ligget nærmere 90 uker på albumlista og nådde en førsteplass på lista.

I et intervju i 2016 fortalte brødrene at de hver måned får 500 fanbrev fra hele Europa, og brødrene har solgt ut utallige konserter over hele Skandinavia. 2016-albumet *Together* gikk rett til topps både i Norge og Sverige høsten 2016.

Utdypende artikkel: Marcus & Martinus

**Annet**

Egentlig skulle Vegard «Shortcut» Olsen ha ledet sendingen sammen med Margrethe Røed, men NRK byttet ham ut med Tooji. Årsaken var at Olsen hadde arrangert et  30-årslag for kameraten Sverre Goldenheim med innleid nakenteater fra «Fuck For Forest». NRK mente hendelsen ikke var forenlig med å være programleder for et barneprogram.

NRK ga ut de norske sangene på samlealbumet *Melodi Grand Prix Junior 2012*. Albumet lå hele 21 uker på VG-lista, og nådde en andreplass som høyeste notering.

Se også
-------

* Melodi Grand Prix 2012

Referanser
----------

1. ↑  «Finalistene 2012». Norsk rikskringkasting. Arkivert fra originalen 18. mai 2017. Besøkt 16. november 2016.
2. ↑  «MGPjr 2012 – finale». Norsk rikskringkasting. 1. september 2012. Besøkt 16. november 2016.
3. 1 2  «VG-lista for Marcus & Martinus». VG Nett. Besøkt 16. november 2016.
4. ↑  Sivertsen og Ingebrethsen, Eirin Venås og Christian (13. november 2016). «Marcus og Martinus: – Vi får 500 fanbrev i måneden». *nrk.no*.
5. ↑  Østbø og Talseth, Stein og Thomas (11. november 2016). «Marcus & Martinus' nye album går rett til topps i Norge og Sverige». *VG Nett*.
6. ↑  Braseth, Sofie (18. august 2016). «Rekordinteresse for Marcus og Martinus i Danmark. Spilte på samme scene som Kim Larsen». *Dagbladet.no*.
7. ↑  Husby, Marcus (21. juni 2012). «Sparket fra MGP-jobb etter «sex-teater»». *VG Nett*.
8. ↑  «VG-lista for Melodi Grand Prix Junior 2012». VG Nett. Besøkt 16. november 2016.

Eksterne lenker
---------------

* MGPjr – offisiell side

| * v
* d
* r
MGPjr – Melodi Grand Prix Junior |
| --- |
|  | 
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022

 | Norges flagg |
| 
* *Se også*: Junior Eurovision Song Contest
* MGP Nordic

 |